Gimtoji kalba (žurnalas)

Gimtoji kalba – mėnesinis bendrinės kalbos žurnalas, leidžiamas nuo 1933 m.

Istorija 

Ėjo 1933–1941 m. Kaune kaip Lietuvių kalbos draugijos leidinys (nuo 1935 m.), buvo leidžiama 10 numerių per metus.

Po karo atnaujintas Amerikoje, Čikagoje, ėjo 1958–1968 m., leido JAV lietuvių bendruomenės kultūros fondas, išėjo 40 numerių.

Į žurnalo „Gimtoji kalba“ istoriją įtraukiamas ir kitu pavadinimu – „Mūsų kalba“ – 1968–1989 m. leistas dvimėnesinis leidinys, leido Paminklų apsaugos ir kraštotyros draugijos Respublikinė kalbos komisija.

Nuo 1990 m. atgaivinama „Gimtoji kalba“, eina kas mėnesį, nuo 2000 m. leidžia Mokslo ir enciklopedijų leidybos centras.

Vyr. redaktoriai 
 Jurgis Talmantas – 1933–1935 m.
 Leonardas Dambriūnas (Dambrauskas) – 1936–1937 m., 1961–1968 m.
 Petras Jonikas – 1938–1941 m., 1958–1960 m.
 Pranas Skardžius – 1941 m.
 Aldonas Pupkis – 1968–2000 m.
 Rita Urnėžiūtė – nuo 2000 m.

Nuorodos 
„Gimtoji kalba“

Lituanistika
Lietuvos žurnalai
Vilniaus spauda